Ebibiina byobufuzi okuli FDC ne NUP biwanda muliro, olwomuntu gwebakaanyaako okusimbawo ku kifo kyomubaka wa parliment akiikirira Gogonyo mu district ye Pallisa okwekobaana nti n’ekibiina ekiri mu buyinza naava mu lwokaano, naalekera owa NRM Derick Orone
Joseph Okoboi Opolot munnaNUP ebibiiba bino byombi FDC gwebyali bikaanyizaako okusimbawo, mu kukkiriziganya kwebaatuukako nnaku ntono eziyiseokukolera awamu.
Wabula olunaku olweggulo Opolot yawandiikidde ssaabawandiisi w’ekibiina kya NUP DAvid Lewis Lubongoya ng’amutegeeza nti avudde mu lwokaano.
Mu bbaluwa ye agamba nti kino yakikoze oluvanyuma lwokwebuuza ku mukulembeze owennono owa Teso Emorimori naabo mu makage.
Amyuka ssaabawandiisi wa FDC Harold Kaija agamba nti kyannaku naye tekyewunyisa, nti kubanga bazze balaba abantu bangi abava ku mulamwa gw’okununula eggwanga lino, nebekkusa bokka era nti bakozi bansimbi.
Joel Ssenyonyi omwogezi wa NUP agambye nti ekyewuunyisa omukulu Ono Opoloti Okoboi Joseph okuva lwebaamuwa Kaaadi okuvuganya ku kifo ekyo, essimu ze abadde yazigyako ekitegeeza nti ekyamutwala mu NUP kwali kufuna kaadi agikolemu ensimbi.
Ssenyonyi agambye nti okugulibwa kwomukulu Ono tekugyawo bizibu biruma bannansi ,ekibiina kya NUP ne FDC byebalwanirira, era bbo bakusigala ku mulamwa wadde nga bakoseddwa.
Wabula bino bibadde biri bityo ate amawulire amalala negayitingana nti naabadde avuganya kubwannamunigina ku kifo kino Issa Taligola yandiba nga naye awanduseemu, nga kati olwokaano lusigaddemu munnakibiina kya NRM Derick Orone yekka.
Okulonda kusuubirwa kubaawo ku lwokuna lwa wiiki eno nga 11 August,2022.
Wabula kya Joseph Okoboi Opolot okuva mu lwokaano kitegeeza nti owa NRM yeyasigadde mulwokaano yekka ,era yandirangirirwa akadde konna nti awangudde tavuganyiziddwa, kubanga FDC yali yagyamu owaayo nebasalawo okuwagira owa NUP
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn